**Csongrád Város Polgármesterétől M**

Száma: ÖNK//70-1/2020-

Témafelelős: Keller Ilona

**ELŐTERJESZTÉS**

**Csongrád Városi Önkormányzat Pénzügyi és Városfejlesztési Bizottsága**

**2020. március 26-i ülésére**

Tárgy: MAN LE 18.280 4X2 BB típusú kombinált szennyvízszippantó és csatornatisztító jármű értékesítése

**Tisztelt Képviselő-testület!**

Csongrád Város Önkormányzata 2006. évben TEHU pályázat keretében beszerzett egy MAN LE 18.280 4X2 BB típusú kombinált szennyvízszippantó és csatornatisztító járművel. A jármű üzemeltetési szerződés keretében a Városi Víz és Kommunális Kft. feladatellátását szolgálta. A Víz és szennyvíz szolgáltatás átszervezését követően az eszköz a Csongrádi Városellátóhoz került.

Az jármű 2006-os bruttó beszerzési értéke 23.880.000,- Ft volt.

Jelenleg az elszámolt értékcsökkenések miatt a eszköz könyv szerinti nettó értéke nulla, amely nem azonos a jármű tényleges forgalmi értékével.

A Városellátó Intézmény az jármű üzemeltetése során fellépő kisebb-nagyobb problémák miatt tényleges tevékenységet az eszköz igénybevételével nem végez, az gyakorlatilag jelenleg is használaton kívül van.

Önkormányzatunkhoz vételi ajánlat érkezett a Kókai KFT. -től, amely szerint 10.000.000,- Ft + ÁFA összegért a járművet meg szeretnék vásárolni. (1. melléklet)

A Csongrád Város Önkormányzata vagyona feletti rendelkezési jog gyakorlásának szabályairól szóló 8/2013. (II. 25.) önkormányzati rendelet alapján az árverés alól 25 millió Ft alatti forgalmi értékű vagyontárgy esetében a Városgazdasági, Ügyrendi- és Összeférhetetlenségi Bizottság mentesítést adhat, az ingó vagyontárgy értékesítéséről pedig 2.000.000,- Ft felett a Képviselő-testület dönt.

Az eszköz önkormányzat tulajdonában áll, ezért annak értékesítésére az önkormányzat jogosult.

A jármű kihasználatlanságára tekintettel és a további állagromlás elkerülése érdekében javasolom a vételi ajánlatot benyújtó részére az értékesítést, a megjelölt ellenérték fejében.

Kérem az előterjesztés megtárgyalását és a határozati javaslat elfogadását.

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta az „MAN LE 18.280 4X2 BB típusú kombinált szennyvízszippantó és csatornatisztító jármű értékesítése” tárgyú előterjesztést, és az alábbi határozatot hozza.

A Képviselő-testület a Városgazdasági, Ügyrendi- és Összeférhetetlenségi Bizottsá**g** mentesítése alapján MAN LE 18.280 4X2 BB típusú KHN 706 forgalmi rendszámú jármű értékesítéséről dönt a vételi kérelmet benyújtó Kókai Kft. (Csongrád, Zöldkert u. 12/a.) részére 10.000.000,- Ft + ÁFA értéken és felhatalmazza a polgármestert az adásvételi szerződés aláírására.

Felelős: Bedő Tamás polgármester

Határidő: 2020. április 15.

Csongrád, 2020. március 19.

 Bedő Tamás

 polgármester

.

